
AJÁNLATKÉRÉS - SZOLGÁLTATÁS

1. AZ AJÁNLATOK BENYÚJTÁSÁVAL KAPCSOLATOS INFORMÁCIÓK

A jelen ajánlatkérés tárgya:

INTERREG VI-A IPA Magyarország-Szerbia Program keretében megvalósuló „Joint efforts for risk prevention and cross-border coordination of disaster management - JERICO” című pályázathoz kapcsolódó Informatikai fejlesztések megvalósítása.

A pénzügyi ajánlatot Magyar Forintban, nettó és bruttó összeg feltüntetésével szükséges megadni. 

1. Szakmai információk: Az ajánlattevőknek az alábbiak szerint kell szolgáltatásaikat elvégezni. Szakmai ajánlatában az ajánlattevő további részleteket adhat meg a teljesítésről.

A beszerzés tárgyát képező feladatok:
I. E-learning anyagok fejlesztése
II. Geoapplikációs rendszer fejlesztése


	Feladatok részletezése



I. E-learning anyagok fejlesztése

1. A beszerzés tárgya és teljesítésének határideje
A jelen beszerzés tárgya egy online elérhető, tanulásmenedzsment rendszer funkciókat biztosító e-learning platform kialakítása, fejlesztése, testreszabása, üzembe helyezése, valamint a Megrendelő által biztosított szakmai tartalmak digitális tananyaggá történő feldolgozása az önkéntes tűzoltók kötelező alapképzését támogató digitális oktatási környezet létrehozása érdekében.
Az e-learning képzés a kötelező alapképzést kiegészíti, de nem helyettesíti.
Teljesítés határideje legkésőbb: 2026.12.31.

2. A fejlesztés célja
A fejlesztés célja olyan korszerű, interaktív digitális tanulási környezet kialakítása, amely:
· támogatja az önkéntes tűzoltók kötelező alapképzését; 
· elősegíti a képzés során megszerzett ismeretek megerősítését és elmélyítését; 
· lehetőséget biztosít tudásfrissítésre és önálló tanulásra; 
· támogatja a gyakorlati készségek fejlesztését; 
· fejleszti a döntéshozatali és problémamegoldó képességeket; 
· lehetővé teszi olyan szakmai helyzetek digitális szimulációját, amelyek jelenléti képzés során korlátozottan vagy egyáltalán nem valósíthatók meg. 

3. A Megrendelő által biztosított szakmai tartalom
A képzés szakmai tartalmát a Csongrád-Csanád Vármegyei Katasztrófavédelmi Igazgatóság biztosítja a hatályos jogszabályi előírásokkal összhangban.
A Megrendelő biztosítja különösen:
· a tananyagok szakmai szöveges tartalmát; 
· a képzési modulok szakmai felépítését; 
· az online tudásellenőrző kérdéssorok szakmai tartalmát, kérdésbankját és megoldókulcsait; 
· a letölthető segédanyagok szakmai tartalmát; 
· az oktatóvideók és VR-szimulációk szakmai koncepcióját; 
· a szakmai követelményeket és szcenáriókat; 
· a szakmai validációhoz szükséges szakértői közreműködést; 
· a tartalom-előállításhoz szükséges helyszíneket, eszközöket, járműveket és szakmai támogatást. 
A szakmai tartalom szakmai megfelelőségéért, helyességéért és jóváhagyásáért kizárólag a Megrendelő felel.
4. A nyertes ajánlattevő feladatai
4.1. E-learning platform kialakítása
A nyertes ajánlattevő feladata:
· az e-learning platform megtervezése és kialakítása; 
· a rendszer fejlesztése és testreszabása; 
· adminisztrációs felület biztosítása; 
· felhasználói és csoportszintű jogosultságkezelés kialakítása; 
· tanulási előrehaladás követésére alkalmas funkciók kialakítása; 
· riportálási és statisztikai funkciók kialakítása; 
· a rendszer üzembe helyezése; 
· felhasználói támogatás és hibajavítás biztosítása. 

4.2. Digitális tananyagfejlesztés
A nyertes ajánlattevő feladata:
· a Megrendelő által biztosított szakmai tartalmak digitális feldolgozása; 
· a tananyagok e-learning modulokká alakítása; 
· a tananyagok strukturálása; 
· tanulási útvonalak kialakítása; 
· pedagógiai és módszertani feldolgozás; 
· grafikai arculat és vizuális megjelenés kialakítása; 
· a tananyagok rendszerbe integrálása; 
· a tananyagok feltöltése. 

4.3. Multimédiás fejlesztés
A nyertes ajánlattevő feladata:
· közreműködés interaktív oktatóvideók elkészítésében
· VR-alapú oktatási tartalmak technikai fejlesztése; 
· a multimédiás tartalmak rendszerbe integrálása; 
· a felhasználói élmény (UX) tervezése. 
Az oktatóvideók és VR-szimulációk forgatókönyveinek végleges kialakítása a Megrendelő szakmai tartalma és a nyertes ajánlattevő digitális tananyagfejlesztési, multimédiás és oktatástechnológiai szakértelmének együttműködésével történik.

5. A szolgáltatás keretében nem ellátandó feladatok
A nyertes ajánlattevő feladatkörébe nem tartozik különösen:
· a tananyagok szakmai tartalmának önálló kidolgozása; 
· a képzési tematika szakmai összeállítása; 
· tűzoltószakmai, munkavédelmi vagy műszaki szakanyagok elkészítése; 
· az online tesztkérdések szakmai tartalmának kidolgozása; 
· a VR-szimulációk szakmai szcenárióinak önálló kidolgozása; 
· a letölthető segédanyagok szakmai tartalmának elkészítése; 
· a szakmai tartalmak validálása. 

6. Tematikus felépítés
A rendszernek legalább az alábbi hét modul kezelésére kell alkalmasnak lennie:
1. Égéselmélet és oltóanyag-ismeret 
2. Tűzoltás szabályai és szervezet 
3. Tűzoltó munkavédelem 
4. Szerelési ismeretek 
5. Alkalmazott tűzoltási és műszaki mentési ismeretek 
6. Szakfelszerelések 
7. Védőeszközök 
Valamennyi modul szakmai tartalmát a Megrendelő biztosítja, amelyet a nyertes ajánlattevő dolgoz fel digitális tananyaggá.

7. Kötelező funkcionális és műszaki követelmények
A rendszernek tanulásmenedzsment rendszerként kell működnie, és alkalmasnak kell lennie a képzések, tananyagok, felhasználók, tanulási útvonalak, tudásellenőrzések és tanulási eredmények kezelésére.
A rendszernek legalább az alábbi követelményeknek kell megfelelnie:
· böngészőalapú online működés; 
· reszponzív megjelenés asztali számítógépen, táblagépen és mobil eszközökön; 
· képzések, tananyagok és tanulási útvonalak kezelésére alkalmas LMS-funkcionalitás; 
· felhasználók és felhasználói csoportok kezelése; 
· szerepkör- és jogosultságkezelés; 
· tanulási előrehaladás nyomon követése; 
· tanulási eredmények és teljesítési adatok kezelése; 
· statisztikai és vezetői riportok készítése; 
· exportálható kimutatások előállítása; 
· audiovizuális és interaktív tartalmak kezelése; 
· videótartalmak megjelenítése; 
· online tudásellenőrző feladatok futtatása; 
· automatikus értékelés és visszajelzés biztosítása; 
· PDF segédanyagok kezelése és letöltése; 
· VR-tartalmak megjelenítése; 
· a hatályos adatvédelmi és információbiztonsági előírásoknak való megfelelés; 
· további tananyagok, modulok és felhasználói csoportok későbbi bővítésének támogatása a rendszer jelentős átalakítása nélkül. 
A rendszer kialakítását és fejlesztését a nyertes ajánlattevő köteles a Megrendelővel folyamatosan egyeztetett módon megvalósítani.

8. Tudásellenőrzés és segédanyagok
Valamennyi modulhoz biztosítani kell:
· online tudásellenőrző kérdéssorokat; 
· automatikus javítási funkciót; 
· azonnali visszajelzést biztosító értékelést; 
· letölthető PDF segédanyagokat. 
A kérdéssorok és segédanyagok szakmai tartalmát a Megrendelő biztosítja, azok digitális kialakítását és rendszerbe integrálását a nyertes ajánlattevő végzi.

9. Oktatóvideók és VR-szimuláció
A videók és VR-tartalmak szakmai alapját a Megrendelő biztosítja, míg azok digitális, multimédiás és technikai megvalósítása a nyertes ajánlattevő feladata.
A VR-megoldásnak:
· korszerű VR-eszközökön használhatónak kell lennie; 
· böngészőből is elérhetőnek kell lennie; 
· támogatnia kell a felhasználói interakciókat; 
· alkalmasnak kell lennie a Megrendelő által meghatározott szakmai helyzetek digitális megjelenítésére; 
· biztosítania kell a 360°-os térbeli megjelenítést; 
· lehetővé kell tennie kézmozdulatokon és gesztusokon alapuló vezérlés alkalmazását; 
· támogatnia kell a felhasználó aktív részvételét és döntési pontokon alapuló interakcióit; 
· készülhet 360°-os kamerával rögzített valós felvételek, számítógéppel generált virtuális környezetek vagy ezek kombinációjának alkalmazásával; 
· alkalmasnak kell lennie oktatási és szimulációs célú forgatókönyvek megjelenítésére. 


10. Bemutatási és toborzási célú verzió
A nyertes ajánlattevő köteles elkészíteni a rendszer rövidített, demonstrációs célú változatát, amely:
· projekteseményeken bemutatható; 
· toborzási rendezvényeken használható; 
· személyes adatot nem tartalmaz. 

11. Elvárt minimum mennyiségek
A rendszernek legalább az alábbi elemeket kell tartalmaznia:
· 1 db e-learning platform; 
· azon belül 7 db képzési modul; 
· modulonként legalább 1 db online tudásellenőrző kérdéssor, összesen minimum 7 db  ; 
· modulonként legalább 1 db letölthető PDF segédanyag, összesen minimum 7 db; 
· 2 db interaktív oktatóvideó (a „Szakfelszerelések” és a „Védőeszközök” modulokhoz); 
· minimum 1 db VR-alapú, interaktív szimulációs modul, amely alkalmas 360°-os környezet megjelenítésére és gesztusvezérelt felhasználói interakciók kezelésére. Az oktatóvideók és a VR-modulok pontos tematikáját a Megrendelővel egyeztetve kell meghatározni.
· 1db demó verzió

12. Garanciális támogatás és hibajavítás
Az ajánlatnak tartalmaznia kell:
· az e-learning platform biztosítását; 
· az informatikai keretrendszer fejlesztését és testreszabását; 
· a digitális feldolgozás és rendszerintegráció költségeit; 
· a tartalmak rendszerbe történő feltöltésének költségeit; 
· a szükséges felhasználói támogatás biztosítását; 
· a hibajavítás költségeit - A nyertes ajánlattevő köteles a platform sikeres átadás-átvételét követően a vállalkozói díj kifizetésének napjától számított 6 hónapon keresztül a jelen műszaki specifikáció szerinti hibák javítását biztosítani.
13. Egyenértékű megoldások
Az ajánlattevők jogosultak a jelen dokumentumban meghatározott követelményekkel egyenértékű vagy azoknál magasabb műszaki színvonalú megoldások alkalmazására, amennyiben azok maradéktalanul biztosítják a jelen műszaki specifikációban meghatározott funkciókat, teljesítményt és eredményeket.
A műszaki specifikációban szereplő követelmények teljesítése során bármely technológia, platform vagy fejlesztési környezet alkalmazható, amennyiben az biztosítja a jelen dokumentumban meghatározott funkcionális és teljesítménykövetelmények teljesülését.


II. Geoapplikációs rendszer fejlesztése


1. A beszerzés tárgya és teljesítési határidő
A beszerzés tárgya egy az önkéntes tűzoltóknak a vonulás során hasznos adatokat adó korszerű geoinformatikai rendszer megtervezése, fejlesztése, és bevezetése, amely mobil eszközökről és asztali környezetből egyaránt elérhető, és támogatja a határmenti térségben működő önkéntes tűzoltó egységek és együttműködő szervezetek munkáját.
A rendszer célja, hogy megbízható, naprakész, egységes térinformatikai adatbázisra épülő információt biztosítson a beavatkozások hatékony és biztonságos végrehajtásához, továbbá támogassa a terepi adatgyűjtést, a helyalapú információmegosztást és a térképes megjelenítést.
A fejlesztendő megoldás egy korszerű, reszponzív és telepíthető webes alkalmazás (PWA – Progressive Web Application), amely asztali és mobil eszközökön egyaránt használható, telefonra kihelyezhető ikonnal rendelkezik, és offline vagy korlátozott hálózati környezetben is támogatja a felhasználói munkavégzést.
A rendszer TypeScript alapú frontend és backend technológiákra épül, AWS felhő infrastruktúrán, preferáltan serverless architektúrával.
Teljesítési határidő legkésőbb: 2027.03.31.

2. Általános követelmények
A megvalósítandó szolgáltatásnak az alábbi alapelveknek kell megfelelnie:
· nyílt, szabványos technológiák alkalmazása, 
· gyártó- és márkafüggetlen megoldások, 
· reszponzív, többplatformos működés, 
· PWA (Progressive Web Application) kialakítás, 
· magyar és szerb latin nyelvű felhasználói felület, 
· adatbiztonsági és adatvédelmi előírásoknak való megfelelés, 
· hosszú távú fenntarthatóság és bővíthetőség, 
· skálázható felhőalapú működés, 
· modern CI/CD fejlesztési folyamatok alkalmazása. 

A rendszernek biztosítania kell nyilvános és jogosultsághoz kötött funkciók elkülönített kezelését, valamint a csoportszintű hozzáférés-szabályozást.

3. Funkcionális követelmények
3.1. Geoinformatikai adatbázis
A nyertes ajánlattevő feladata olyan geoinformatikai adatbázis kialakítása, amely alkalmas:
· pontszerű objektumok (POI-k) rögzítésére és kezelésére, 
· terület alapú objektumok (például tanyák, tavak, stb) rögzítésére és kezelésére
· koordináták alapján történő térképi megjelenítésre, 
· tematikus rétegek kezelésére (pl. vízvételi helyek, akadályok, veszélyes pontok), 
· folyamatos bővítésre és módosításra, 
· privát és csoporthoz kötött objektumok kezelésére, 
· mobil eszközről történő adatfelvitelre GPS alapú helymeghatározással, 
· kereshető és szűrhető adatstruktúra biztosítására. 

Az adatbázisnak támogatnia kell:
· a felhasználók által létrehozott POI-k kezelését, 
· a csoporton belül megosztott privát objektumok megjelenítését, 
· metaadatok tárolását, 
· későbbi integrációs lehetőségeket. 

3.2. Webes és mobil felhasználói felület
A rendszerhez kapcsolódóan reszponzív webalkalmazást kell fejleszteni, amely:
· asztali számítógépen, tableten és okostelefonon egyaránt használható, 
· PWA formában telepíthető, 
· térképes megjelenítést biztosít, 
· támogatja a GPS alapú helymeghatározást, 
· lehetővé teszi az adatok lekérdezését, megjelenítését és szűrését, 
· biztosítja új POI-k rögzítését és szerkesztését, 
· támogatja a felhasználói visszajelzések kezelését, 
· biztosítja a csoporttagok közötti helyzetmegosztást, 
· támogatja a nyilvános és privát tartalmak elkülönített kezelését, 
· támogatja a hangalapú keresést, 
· intelligens keresési funkciókat biztosít automatikus javaslatokkal és elgépelés-kezeléssel. 
A megoldás nem követelhet meg kizárólagos, zárt forráskódú kliensoldali alkalmazást.

3.3. Felhasználó- és jogosultságkezelés
A rendszernek biztosítania kell:
· adminisztrátor által kezelt felhasználói fiókokat, 
· csoportkezelési funkciókat, 
· jogosultsági szintek kezelését, 
· csoporton belül látható privát POI-k kezelését, 
· autentikációs és autorizációs mechanizmusokat, 
· biztonságos hozzáférés-kezelést. 

A felhasználók számára biztosítani kell:
· regisztrációs és bejelentkezési lehetőséget, 
· saját adataik kezelését, 
· szerepkör alapú hozzáférést. 

3.4. Keresési funkciók
A rendszernek biztosítania kell:
· intelligens keresési funkciót, 
· automatikus keresési javaslatokat, 
· elgépelés-kezelést, 
· POI és cím alapú keresést, 
· kategória szerinti szűrést, 
· hangalapú keresés támogatását. 

3.5. Többnyelvűség
Az alkalmazásnak legalább az alábbi nyelveken kell teljes funkcionalitással működnie:
· magyar, 
· szerb latin. 
A nyelvválasztásnak a felhasználói felületen egyszerűen elérhetőnek kell lennie.

4. Technológiai és infrastruktúra követelmények
A rendszer fejlesztésének az alábbi technológiai követelményeknek kell megfelelnie:
· TypeScript alapú frontend és backend fejlesztés, 
· AWS felhő infrastruktúra használata, 
· preferáltan serverless architektúra alkalmazása, 
· skálázható és magas rendelkezésre állású működés, 
· GitHub alapú verziókezelés, 
· GitHub Actions alapú CI/CD folyamatok, 
· automatizált build és deployment folyamatok, 
· HTTPS alapú titkosított kommunikáció. 
Az ajánlattevő egyenértékű technológiai megoldásokat alkalmazhat, amennyiben azok a jelen műszaki specifikációban meghatározott funkcionális és minőségi követelményeknek megfelelnek.

5. Adatgyűjtés és adatfeltöltés
A szolgáltatásnak ki kell terjednie:
· Magyarországon meglévő adatok átvételére és betöltésére, 
· mobil alapú terepi adatgyűjtés támogatására, 
· GPS koordináták rögzítésére, 
· a helyi önkéntes tűzoltó egységekkel és katasztrófavédelmi szervezetekkel való szakmai együttműködésre. 
A megrendelő a rendelkezésére álló meglévő alapadatokat átadja a nyertes ajánlattevő részére, aki köteles azokat a kialakított rendszerbe importálni és megjeleníteni.
A további adatgyűjtés nem képezi a nyertes ajánlattevő feladatát. Az adatgyűjtési tevékenységet a helyi önkéntes tűzoltó egységek és az érintett szakmai szereplők végzik saját szervezeti kereteiken belül.
A nyertes ajánlattevő feladata olyan technikai és alkalmazás oldali keretrendszer kialakítása, amely lehetővé teszi, hogy az adatgyűjtésben részt vevő felhasználók:
· önállóan, 
· egyszerűen kezelhető felületen, 
· mobil eszközről vagy asztali környezetből, 
· GPS alapú helymeghatározás támogatásával, 
· külön szakértői informatikai ismeret nélkül 
tudják a szükséges adatokat és objektumokat a rendszerbe rögzíteni, módosítani és aktualizálni.
A rendszernek támogatnia kell a későbbiekben gyűjtött adatok gyors és felhasználóbarát feltöltését, különös tekintettel a terepi munkát végző önkéntes tűzoltók igényeire.
A szerb oldali adatgyűjtés, integráció és lokalizálás nem képezi jelen beszerzés tárgyát.



6. Oktatás és tudásátadás
A nyertes ajánlattevő köteles:
· a rendszer használatához kapcsolódó felhasználói oktatást biztosítani 1 alkalommal 2 óra időtartamban 
· a fejlesztési folyamat során szakmai tájékoztatást nyújtani az érintett szervezetek részére, 
· dokumentációt készíteni a rendszer működéséről és használatáról, majd azt (Felhasználási Kézikönyv) átadni, 
· adminisztrációs dokumentációt biztosítani. 

7. Garanciális támogatás és hibajavítás
A nyertes ajánlattevő köteles a platform sikeres átadás-átvételét követően a vállalkozói díj kifizetésének napjától számított 6 hónapon keresztül a jelen műszaki specifikáció szerinti hibák javítását biztosítani. A hibajavítás kizárólag a jelen műszaki specifikációban meghatározott funkcionális, műszaki és teljesítménykövetelményektől való eltérések megszüntetésére terjed ki. Hibának minősül minden olyan működési rendellenesség, amely miatt a rendszer a jelen műszaki specifikációban meghatározott követelményeknek nem felel meg. A 6 hónapos hibajavítási kötelezettség teljesítésének ellenértékét a vállalkozói díj tartalmazza, arra tekintettel a nyertes ajánlattevő külön díjazásra nem jogosult.

7. Szerződéses és elszámolási keretek
A nyertes ajánlattevő feladata:
· a rendszer teljes körű megtervezése és fejlesztése, 
· az alkalmazás üzembe helyezése, 
· a magyar oldalon rendelkezésre álló alapadatok rendszerbe történő importálása, 
· az infrastruktúra kialakítása, 
· a dokumentációk elkészítése, 
· az oktatás és tudásátadás biztosítása
· 6 hónapos garanciális hibajavítás. 

A szerb oldali adatgyűjtés, integráció és lokalizálás nem képezi jelen beszerzés tárgyát.
Az ajánlatkérő egyenértékű megoldásokat elfogad, amennyiben azok a jelen műszaki specifikációban meghatározott funkcionális és minőségi követelményeknek megfelelnek.


4. A szerződés meghatározása: Vállalkozási szerződés
5. Fizetési feltételek, az ellenszolgáltatás teljesítésének feltételei, számlázási módja: 
A szerződésben meghatározottak alapján. 
6. Az ajánlatok bírálati szempontja: 
a) A legalacsonyabb bruttó összegű ajánlatot adó Ajánlattevő kerül kiválasztásra. 
b) Egyéb információk: 
· Az ajánlatot magyar nyelven, jelen ajánlatkérő 1. sz. mellékletén kérjük benyújtani. Amennyiben az Ajánlattevő nem kívánja az 1 sz. mellékletet használni, az ajánlatán fel kell tüntetni a pályázó megnevezését, címét, kapcsolattartó megnevezését, telefonos és e-mail elérhetőségét, továbbá a pályázat tárgyára vonatkozó ajánlati árat (nettó + ÁFA, bruttó bontásban).
· Az ajánlattétellel kapcsolatos további felvilágosításért forduljon bizalommal az Ajánlatkérő kapcsolattartójához.

7. Az ajánlatok beérkezésének határideje: 2026.06.16.
8. Ajánlatok értékelésének tervezett időpontja: 2026. 06.17., 08:00

9. Az ajánlatok benyújtásának módja:
a) Az ajánlattevők a mellékelt árajánlat mintán nyújtják be ajánlataikat. Az ajánlatot 1 példányban kell benyújtani e-mail útján a tarinetmelinda@morahalom.hu címre.

b) Tájékoztatás az odaítélésről: A nyertes ajánlattevő írásban értesül az értékelési eljárás eredményéről.

Mórahalom, 2026.06.09.

Tisztelettel:

		 Nógrádi Zoltán
                                                                                                            polgármester		
                                                                                         Mórahalom Városi Önkormányzat
Mellékletek:
· Ajánlattételi formanyomtatvány
· Szerződés tervezet
· Alapképzés tematika

